《自睢阳入梁有怀何雁峰宪副》
明代·陆深

云间遂作三秋别，濠上相为一宿淹。人世百年悲喜共，客程千里雨晴兼。

棠阴鹤乳思方去，玉节金符令更严。后夜梁园回首望，鼓城山月水晶帘。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。